Yhteinen ehdotus NEUVOSTON ASETUS Burmaan/Myanmariin liittyvien rajoittavien toimenpiteiden uusimisesta ja lujittamisesta annetussa asetuksessa (EY) N:o 194/2008 säädettyjen tiettyjen rajoittavien toimenpiteiden soveltamisen keskeyttämisestä /* JOIN/2012/012 final - 2012/0101 (NLE) */





PERUSTELUT (1) Burmaan/Myanmariin liittyvien rajoittavien toimenpiteiden uusimisesta ja lujittamisesta 25 päivänä helmikuuta 2008 annetussa neuvoston asetuksessa (EY) N:o 194/2008[1] säädetään muun muassa tiettyjen tavaroiden tuontia Burmasta/Myanmarista ja vientiä Burmaan/Myanmariin koskevista rajoituksista, tiettyjen henkilöiden ja yhteisöjen varojen ja taloudellisten resurssien jäädyttämisestä sekä tiettyjen yritysten rahoitusta koskevista rajoituksista. (2) Neuvoston päätöksellä 2012/…/YUTP reagoitiin Burmassa/Myanmarissa viime aikoina tapahtuneeseen kehitykseen muuttamalla Burmaan/Myanmariin kohdistettavia rajoittavia toimenpiteitä koskevaa päätöstä 2010/232//YUTP siten, että säädetään kaikkien rajoittavien toimenpiteiden soveltamisen keskeyttämisestä 30. huhtikuuta 2013 asti, lukuun ottamatta aseiden vientikieltoa ja sellaisten tarvikkeiden vientikieltoa, joita voidaan käyttää kansallisiin sortotoimiin. (3) Näin ollen unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EY) N:o 194/2006 muutetaan useimpien rajoittavien toimenpiteiden soveltamisen keskeyttämiseksi. 2012/0101 (NLE) Yhteinen ehdotus NEUVOSTON ASETUS Burmaan/Myanmariin liittyvien rajoittavien toimenpiteiden uusimisesta ja lujittamisesta annetussa asetuksessa (EY) N:o 194/2008 säädettyjen tiettyjen rajoittavien toimenpiteiden soveltamisen keskeyttämisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Burmaan/Myanmariin kohdistettavia rajoittavia toimenpiteitä koskevan neuvoston päätöksen 2010/232/YUTP[2] muuttamisesta … 2012 annetun neuvoston päätöksen 2012/…/YUTP[3], ottaa huomioon Euroopan komission ja unionin ulkoasioiden ja turvallisuuspolitiikan korkean edustajan yhteisen ehdotuksen, sekä katsoo seuraavaa: (1) Burmaan/Myanmariin liittyvien rajoittavien toimenpiteiden uusimisesta ja lujittamisesta 25 päivänä helmikuuta 2008 annetussa neuvoston asetuksessa (EY) N:o 194/2008[4] säädetään muun muassa tiettyjen tavaroiden tuontia Burmasta/Myanmarista ja vientiä Burmaan/Myanmariin koskevista rajoituksista, tiettyjen henkilöiden ja yhteisöjen varojen ja taloudellisten resurssien jäädyttämisestä sekä tiettyjen yritysten rahoitusta koskevista rajoituksista. (2) Neuvoston päätöksellä 2012/…/YUTP reagoitiin Burmassa/Myanmarissa viime aikoina tapahtuneeseen kehitykseen muuttamalla päätöstä 2010/232//YUTP siten, että säädetään kaikkien rajoittavien toimenpiteiden soveltamisen keskeyttämisestä 30 päivään huhtikuuta 2013 asti, lukuun ottamatta aseiden vientikieltoa ja sellaisten tarvikkeiden vientikieltoa, joita voidaan käyttää kansallisiin sortotoimiin. (3) Näin ollen asetusta (EY) N:o 194/2008 olisi muutettava, jotta voidaan keskeyttää useimpien rajoittavien toimenpiteiden soveltaminen. (4) Varojen ja taloudellisten resurssien jäädyttämisen keskeyttäminen olisi ymmärrettävä niin, että asetuksen mukaisesti jäädytetyt varat ja taloudelliset resurssit voidaan vapauttaa ilman toimivaltaisten viranomaisten ennakkolupaa, ON HYVÄKSYNYT TÄMÄN ASETUKSEN: 1 artikla Keskeytetään asetuksen (EY) N:o 194/2008 2 ja 5 artiklan, 7 artiklan 3 kohdan, 8 ja 11 artiklan sekä 15 artiklan 2, 3 ja 7 kohdan soveltaminen 30 päivään huhtikuuta 2013. Keskeytetään asetuksen (EY) N:o 194/2008 7 artiklan 5 kohdan soveltaminen 30 päivään huhtikuuta 2013 asti siltä osin kuin siinä viitataan 7 artiklan 3 kohtaan. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 66, 10.3.2008, s. 1. [2] EUVL L 105, 27.4.2010, s. 22. [3] EUVL L …, ….2012, s….. [4] EUVL L 66, 10.3.2008, s. 1.